สวัสดีครับผมอยากสอบถามอาการตามหัวข้อเลยครับ มีอาการแขนขาอ่อนแรง เหนื่อยง่าย ตาลาย รับประทานอาหารไม่ค่อยได้ ผมเสี่ยงที่จะเป็นโรคอะไรไหมครับ ผมมีน้ำหนัก 74 สูง 166 อายุ 26 ปี ครับ ขอบครับ
สวัสดีค่ะ อาการแขนขาอ่อนแรง เหนื่อยง่าย ทานอาหารไม่ค่อยได้ หรือเบื่ออาหาร อาจเกิดจาก1. ปัญหาทางด้านจิตใจ เช่น มีความเครียด วิตกกังวล มีภาวะซึมเศร้า เป็นต้น ซึ่งนอกจากจะมีอารมณ์ความรู้สึกที่ผิดปกติไปแล้ว ก็จะส่งผลทำให้เกิดอาการผิดปกติของร่างกายได้หลากหลาย ทั้งอาการเหนื่อย เบื่ออาหาร อ่อนแรง เป็นต้น2. ปัญหาโรคทางกาย เช่น- มีโรคกรดไหลย้อน อาจทำให้เบื่ออาหาร จึงไม่มีแรง เหนื่อยง่ายแต่นอกจากนี้ ก็จะมีแน่นหน้าอก แสบกลางอก เรอบ่อย มีรสเปรี้ยวหรือขมในคอ ระคายคอ เป็นต้น- การมีท้องผูกเรื้อรัง และทำให้เกิดภาวะอุจจาระตกค้างในลำไส้ ก็จะทำให้เกิดอาการผิดปกติทางร่างกายต่างๆ ได้- มีไทรอยด์ฮอร์โมนต่ำ ทำให้เกิดอาการเหนื่อยง่าย มีน้ำหนักขึ้น ขี้หนาว มือเท้าเย็น เหงื่อไม่ค่อยออก ง่วงนอน อ่อนแรง เป็นต้น- โรคไตเรื้อรัง ตับเรื้อรัง- การติดเชื้อเรื้อรังต่างๆ เช่น HIV วัณโรค เป็นต้น แต่มักมีไข้ หรือมีน้ำหนักลด และอาการผิดปกติทางร่างกายอื่นๆ- เป็นมะเร็งต่างๆ แต่ก็จะมีอาการของโรคมะเร็งแต่ละชนิด รวมถึงมีน้ำหนักลดเร็ว เบื่ออาหาร เหนื่อย อ่อนเพลีย ไม่มีแรงส่วนการที่น้ำหนัก 74 กิโลกรัม สูง 166 เซนติเมตรนั้น เท่ากับมีดัชนีมวลกายที่ (BMI) 26.85 ซึ่งถือว่ามีโรคอ้วน โดยโรคอ้วน อาจทำให้มีอาการเหนื่อยง่ายได้ แต่ไม่น่ามีแขนขาอ่อนแรง หรือทานอาหารไม่ได้หากยังคงมีอาการต่างๆ ต่อเนื่อง ก็ควรไปพบแพทย์เพื่อตรวจหาสาเหตุและรักษาค่ะ ในเบื้องต้น หากมีความเครียดหรือเรื่องวิตกกงวัลอยู่ ก็ควรพยายามผ่อนคลายความเครียดลงไป งดทำงานหนัก นอนหลับพักผ่อนให้เพียงพอ ดื่มน้ำเปล่าวันละ 2-3 ลิตร งดชา กาแฟ แอลกอฮอล์ เป็นต้น